CELEX: 62018CN0376
Language: lt
Date: 2018-06-07 00:00:00
Title: Byla C-376/18: 2018 m. birželio 7 d. Najvyšší súd Slovenskej republiky (Slovakija) pateiktas prašymas priimti prejudicinį sprendimą byloje Slovenské elektrárne, a.s. / Daňový úrad pre vybrané daňové subjekty

201807270212024882018/C 285/473762018CJC28520180813LT01LTINFO_JUDICIAL20180607303121Byla C-376/18: 2018 m. birželio 7 d.Najvyšší súd Slovenskej republiky (Slovakija) pateiktas prašymas priimti prejudicinį sprendimą byloje Slovenské elektrárne, a.s. / Daňový úrad pre vybrané daňové subjekty
   
 ---documentbreak--- C2852018LT3010120180607LT00473013122018 m. birželio 7 d.Najvyšší súd Slovenskej republiky (Slovakija) pateiktas prašymas priimti prejudicinį sprendimą byloje Slovenské elektrárne, a.s. / Daňový úrad pre vybrané daňové subjekty
   
   (Byla C-376/18)2018/C 285/47Proceso kalba: slovakų
      Prašymą priimti prejudicinį sprendimą pateikęs teismas
   
   
      Najvyšší súd Slovenskej republiky
   
   
      Šalys pagrindinėje byloje
   
   
      Pareiškėja: Slovenské elektrárne a.s.
   
   
      Kita proceso šalis: Daňový úrad pre vybrané daňové subjekty
   
   
      Prejudiciniai klausimai
   
   
            1.
         
         
            Ar 2009 m. liepos 13 d. Europos Parlamento ir Tarybos direktyvą 2009/72/EB (
                  1
               ) dėl elektros energijos vidaus rinkos bendrųjų taisyklių, panaikinančią Direktyvą 2003/54/EB (toliau – trečioji direktyva dėl elektros energijos), reikia aiškinti taip, kad jos tikslo ir visų pirma 3 straipsnio neatitinka valstybės narės teisės aktai, kaip antai nagrinėjami pagrindinėje byloje, įtvirtinantys specialią priemonę, kurioje numatytas privalomas mokestis reglamentuojamiesiems subjektams, įskaitant turinčius leidimą tiekti elektros energiją, kurį išdavė atitinkamos valstybės narės kompetentinga reguliavimo institucija (toliau – reguliavimo institucija ir reguliuojamas subjektas), nustatomas atsižvelgiant ne tik į jų rezultatus nacionaliniame lygmenyje, bet ir į rezultatus, kurie pasiekti vykdant veiklą užsienyje, t. y. teisės aktai,
            
                     i)
                  
                  
                     kuriais daroma įtaka reglamentuojamųjų subjektų laisvei nustatyti konkurencingą kainą už elektros energijos tiekimą užsienio rinkose, taigi ir konkurencijos procesui šiose rinkose;
                  
               
                     ii)
                  
                  
                     kuriais susilpninamas reglamentuojamųjų subjektų konkurencingumas, palyginti su užsienio elektros energijos tiekėjais, veikiančiais Slovakijos rinkoje, kai jie abu tiekia elektros energiją ir konkrečioje užsienio rinkoje, nes užsienio tiekėjo elektros energijos tiekimui toks privalomas mokestis netaikomas;
                  
               
                     iii)
                  
                  
                     kuriais nauji konkurentai atgrasomi nuo veikimo Slovakijos Respublikos elektros energijos rinkoje ir užsienyje, nes toks privalomas mokestis būtų taikomas ir jų pajamoms, gaunamoms iš nereglamentuojamos veiklos, net jeigu vėliau tam tikru laikotarpiu jie turėtų leidimą tiekti elektros energiją, tačiau negautų iš to jokių pajamų;
                  
               
                     iv)
                  
                  
                     dėl kurių Slovakijos reglamentuojamieji subjektai gali būti priversti prašyti [Slovakijos] reguliavimo institucijos panaikinti jų leidimą arba užsienio elektros energijos tiekėjai gali būti priversti prašyti panaikinti leidimą tiekti elektros energiją, kurį išdavė jų kilmės valstybės reguliavimo institucija, nes šio leidimo panaikinimas asmenims yra vienintelė priemonė netekti reglamentuojamojo subjekto statuso, įtvirtinto nagrinėjamuose teisės aktuose, jei jie nepageidauja, kad iš kitos jų veiklos gaunamoms pajamoms taip pat būtų taikomas tas mokestis?
                  
               
      
            2.
         
         
            Ar trečioji direktyva dėl elektros energijos turi būti aiškinama taip, kad priemonių, kurias valstybė narė gali priimti pagal šią direktyvą, net jeigu jos prieštarauja ja siekiamam tikslui, kategorijai nepriskiriama speciali priemonė, kaip antai nagrinėjama pagrindinėje byloje, kurioje numatytas privalomas mokestis reglamentuojamiesiems subjektams, įskaitant turinčius leidimą tiekti elektros energiją, kurį išdavė reguliavimo institucija, nustatomas atsižvelgiant į jų rezultatus, įskaitant tuos, kurie pasiekti vykdant veiklą užsienyje, nes ši priemonė nėra būdas kovoti su klimato kaita ar užtikrinti tiekimo saugumą, taip pat tai nėra priemonė, kuria siekiama kito trečiosios direktyvos dėl elektros energijos tikslo?
         
      
            3.
         
         
            Ar trečioji direktyva dėl elektros energijos turi būti aiškinama taip, kad valstybės narės teisės aktai, kaip antai nagrinėjami pagrindinėje byloje, nustatantys specialią priemonę, kurioje numatytas privalomas mokestis reglamentuojamiesiems subjektams, įskaitant turinčius leidimą tiekti elektros energiją, kurį išdavė reguliavimo institucija, nustatomas atsižvelgiant į jų rezultatus, įskaitant tuos, kurie pasiekti vykdant veiklą užsienyje, neatitinka nei skaidrumo reikalavimų, nei nediskriminavimo ir vienodų galimybių teikti paslaugas vartotojams reikalavimų, numatytų tos direktyvos 3 straipsnyje, nes pagal juos našta tenka reglamentuojamajam subjektui ir užsienyje gautoms pajamoms (už elektros energijos tiekimą ar kitą veiklą), nors, kiek tai susiję su leidimo tiekti elektros energiją, gauto remiantis „paso“ leidimu, išduoto jo kilmės valstybėje, turėtoju, tas mokestis taikomas tik Slovakijos Respublikoje gautoms pajamoms?
         
      (
         1
      )	OL L 211, 2009, p. 55.